На основу члана 36. став 7. Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-26/2019-04 од 10.06.2019. године, Општинска управа општине Љубовија, дана 12.06.2019. године објављује:

**ОБАВЕШТЕЊЕ  
о покретању преговарачког поступка  
без објављивања позива за подношење понуда**

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста предмета набавке**: услуге

**Опис предмета јавне набавке, назив и ознака из општег речника набавке:** услуге одржавања софтвера за локалну пореску администрацију и службу рачуноводства. Предмет набавке обликован је у 2 партије:

Партија 1 - Услуге одржавања информационог система локалне пореске администрације (IS LPA) и

Партија 2 – Услуге одржавања рачуноводственог софтвера „Трезор – Саветник“ и “Саветник web”.

Назив и ознака из општег речника набавке: 72267000 - услуге одржавања и поправке софтвера

**Основ за примену преговарачког поступка:** члан 36. став 1. тачка 2) ЗЈН

**Подаци који оправдавају примену преговарачког поступка**:

**Партија 1** – Општинска управа општине Љубовија закључила је са Институтом „Михајло Пупин“ д.о.о. Београд дана 11.10.2010. године Уговор о коришћењу и одржавању Информационог система локалне пореске администрације (IS LPA), број 400-160/10-04. У 2017. години спроведен је преговарачки поступак без објављивања позива за подношење понуда обликован у 2 партије, након чега је за Партију 1 дана 19.06.2017. године закључен нови Уговор о вршењу услуга одржавања информационог система ЛПА, број: 404-24-01/2017-04, на период од 12 месеци.

Одржавање информационог система подразумева одржавање апликативног решења и пружање техничке подршке на хардверским системима којима се обезбеђује администрирање и одржавање података Општинске управе. Пројекат ИС ЛПА је део секторског плана НИП-а за развој е-Управе. Обезбеђује подршку увођењу фискалне децентрализације, представља један од основних елемената управљања јавним финансијама и један је од кључних информационих система у оквиру интегрисаних система државних органа. Институт „Михајло Пупин“ д.о.о Београд је аутор предметног софтверског пакета и као аутор једини квалификован да врши одржавање предметног софтверског пакета, што потврђују Изјаве о власништву и потврде Завода за интелектуалну својину, наведене у прилогу дописа.

**Партија 2** – Служба рачуноводства у оквиру Општинске управе општине Љубовија редован је корисник програма за буџетско рачуноводство „Трезор – Саветник“, по основу Уговора о одржавања програма Саветник закљученог дана 15.03.2004. године са „ЗУП“ д.о.о. Београд, број 400-23/2004-01. У 2017. години спроведен је преговарачки поступак без објављивања позива за подношење понуда обликован у 2 партије, након чега је за Партију 2, дана 21.06.2017. године закључен нови Уговор о одржавању програма Трезор-Саветник, број 404-24-02/2017-04, на период од 12 месеци.

Рачуноводствени софтвер Трезор обухвата: буџетско рачуноводство (модули: финансијско рачуноводство, планирање, извештавање), ликвидатуру, пренос средстава и обрачун осталих примања. Завод за унапређење пословања д.о.о. Београд једини је и искључиви аутор и носилац изворног кода за софтвер „Трезор – Саветник“, што исти потврђује Изјавом датом под пуном материјалном и кривичном одговорношћу и Потврдом Завода за интелектуалну својину.

Општинска управа општине Љубовија закључила је са „ЗУП“ д.о.о. Београд и Уговор о одржавање програма Саветник web, број: 400-234/17-04 од 28.08.2017. године, намењен припреми и састављању програмског буџета јединице локалне самоуправе. Као и код напред наведеног програма, Завод за унапређење пословања д.о.о. Београд једини је искључиви аутор и носилац изворног кода за софтверСаветник web , што исти потврђује Изјавом датом под пуном материјалном и кривичном одговорношћу и Потврдом Завода за интелектуалну својину.

Планом јавних набавки за 2019. годину предвиђено је да се у оквиру Партије 2 обједине услуге одржавања програма Трезор – Саветник и Саветник web и да се у преговарачком поступку без објављивања позива за подношење понуда додели Уговор о јавној набавци понуђачу „ЗУП“ д.о.о. Београд, као носиоцу изворног кода за наведене софтвере.

Имајући у виду напред наведено, Општинска управа као наручилац, дана 21.05.2019. године, обратила се Управи за јавне набавке захтевом за мишљење о основаности примене преговарачког поступка без објављивања позива за подношење понуда по основу члана 36. став 1. тачка 2) Закона о јавним набавкама („Службени гласник РС“, бр.124/12, 14/15, 68/15). Након разматрања захтева и увида у приложену документацију, Управа за јавне набавке дала је позитивно мишљење о испуњености услова за примену напред наведеног поступка јавне набавке, број 404-02-2377/19 од 27.05.2019. године, заведено код наручиоца под бројем 404-24/2019-04 од 29.05.2019. године.

**Позив за подношење понуда наручилац упућује следећим понуђачима:**

Партија 1 – Институт „Михајло Пупин“ д.о.о. Београд, ул. Волгина 15, 11000 Београд,

Партија 2 – Завод за унапређење пословања д.о.о. Београд, ул. Устаничка 64/14, 11000 Београд.

**Лице за контакт**: Ана Радоичић, службеник за јавне набавке, тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404-26/2019-04

Датум: 12.06.2019. године

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**